Leta 1974 je na tisoče ljudi potovalo iz Prage vse do mesta České Budějovice, da bi si ogledali koncert skupine. Množico je ustavila policija, jo poslala nazaj in aretirala več študentov. Vse do Žametne revolucije leta 1989 je morala skupina ostati v ilegali. Čeprav niso smeli nastopati, se je v 70. letih okrog skupine zbralo celotno ilegalno kulturno gibanje. Simpatizerji gibanja so bili imenovani tudi "máničky", predvsem zaradi dolgih las, ki so jih nosili.